Harael

"'...คุณแน่ใจรึเปล่าว่ามาถูกทางแล้ว?...ที่นี่ไม่ใช่ที่สำหรับพวกคุณหรอก กรุณาออกไปก่อนนะครับ...'"

Harael ;(ฮาราเอล, พ่อมดแห่งซิลลูเวีย, ดอกไม้แห่งอาซาเอล) ปรากฏตัวครั้งแรกใน Lixariz 2 (The witch of genesis) พ่อมดผู้เหลือรอดเพียงคนเดียวของซิลลูเวีย อีกทั้งยังเป็นผู้ถือครองเบาะแสของสิ่งที่เรียกว่า 'พระเจ้า' อีกด้วย

Appearance
เดิมทีนั้นฮาราเอลมีผมสีขาว และตาสีทอง  ทว่าหลังจากสงครามสีน้ำเงินก็ทำให้เขาสูญเสียการมองเห็นไป  เขาเป็นชายที่มีรูปร่างผอมบางและตัวเล็กเมื่อเทียบกับคนอื่นๆ  เขามักอยู่ในชุดเสื้อเชิ้ตขาวทับด้วยเสื้อกั๊กสีน้ำตาลเข้ม และกางเกงขายาวสีเดียวกัน

Personality
ฮาราเอลเป็นพ่อมดที่สุภาพและเข้ากับคนอื่นๆง่าย เขาผูกมิตรกับคนที่เพิ่งเจอได้ไม่ยาก  และแสดงออกชัดเจนว่าเป็นมิตรด้วย  แต่ด้วยความที่เป็นพ่อมดทำให้เขาต้องรักษาระยะห่างระหว่างตัวเองและมนุษย์อยู่เสมอ  ยกเว้นแต่กับอเรเลนสหายคนสนิทของเขาที่ฮาราเอลจะปล่อยตัวและชวนคุยมากกว่าคนอื่น

พ่อมดผู้นี้ขี้เล่นและชอบหยอกล้ออเรนเลนและริริเอลอยู่บ่อยๆ เขาเป็นคนขี้แกล้งและไม่ค่อยถือตัวนัก  บ่อยครั้งที่ได้เห็นรอยยิ้มของเขาแม้แต่กับคนที่เพิ่งพบกันไม่นาน  ท่าทีของฮาราเอลทำให้คนรอบๆตัวรู้สึกสบายใจและผ่อนคลายมากขึ้น (รวมทั้งริริเอล)  แต่ถึงกระนั้นเขาก็มีความเด็ดเดี่ยวและชาญฉลาดอย่างมากจนอเรนเลน  และดาเรนก้าถึงกับเอ่ยปากชม  แต่ฮาราเอลจะทิ้งความใจดีและเมตตาไปอย่างหมดสิ้นเมื่อมีใครหรืออะไรพยายามทำร้ายสิ่งสำคัญของเขา

Personal Background
พ่อมดตนสุดท้ายที่เหลือรอดมาจากการสูญสิ้นของอาซาเอล (ดินแดนพ่อมด) อีกทั้งยังเป็นทายาทเพียงคนเดียวของ ฮาร์ลีน พ่อมดในตำนานที่ว่ากันว่าเคยเป็นคนสนิทของแม่มดแห่งวิลเลมในช่วงสุดท้าย  ฮาราเอลที่หนีรอดมาได้เดินทางไปเรื่อยๆอย่างไร้จุดหมาย  ก่อนที่เขาจะมาหยุดพักอยู่ที่อเคเซียนานหลายปี  ในระหว่างนั้นเขาได้อาศัยอยู่ในกระท่อมเล็กๆที่เขตชายแดน  และคอยเก็บสมุนไพรเพื่อนำมาปรุงยาอยู่อย่างลับๆ  แต่ถึงอย่างนั้นก็ยังมีมนุษย์บางคนที่รู้ถึงการมีอยู่ของเขา

ฮาราเอลนั้นถูกจับเป็นเชลยในสงครามสีน้ำเงินของอาณาจักรอเคเซีย และถูกกษัตริย์แห่งอเคเซียบังคับอย่างใช้กำลังให้สะท้อนคำสาปของดาเรนก้า (โคเซียแห่งทิศเหนือ) แต่แม้ไม่เต็มใจเขาก็ไม่สามารถขัดขืนได้  ซึ่งการสะท้อนคำสาปนั้นก็ทำให้ดาเรนก้าอ่อนแรงลงจนไม่อาจต่อสู้อย่างสูสีกับเหล่ามนุษย์ได้  ทว่าด้วยพลังที่ห่างชั้นกันนั้นการสะท้อนคำสาปที่มีอนุภาพมหาศาลของโคเซียก็ทำให้ฮาราเอลสูญเสียการมองเห็นโดยสมบูรณ์  รวมทั้งได้รับบาดเจ็บสาหัสจนเกือบเอาชีวิตไม่รอดในสงครามนั้น  ซึ่งต่อมาเขาก็ได้รับความช่วยเหลือจาก Arelen (อเรเลน) อดีตขุนนางของอเคเซียผู้ทรยศอาณาจักรเพราะความเห็นต่างกับกษัตริย์เรื่องโศกนาฎกรรมที่น่าเศร้า  อเรนเลนที่ชิงชังในตรรกะของอาณาจักรได้ตัดสินใจช่วยเหลือพ่อมดผู้เป็นเชลย  และได้พาหลบหนีไปยังป่าลึกในซินโนลิค

ภายหลังจากหลบหนีจากการจับกุมของอเคเซียมาได้ฮาราเอลให้สัญญาว่าจะอยู่ทำประโยชน์ให้กับโลกนี้เพื่อไถ่ความผิดของตนเองที่ได้ทำร้ายโคเซียผู้สูงศักดิ์และไม่อาจปกป้องตัวเองได้ ในระหว่างนั้นเขาได้ใช้ชีวิตอยู่โดยได้รับความช่วยเหลือจากอเรเลนที่เปรียบเสมือนดวงตาของเขา  ฮาราเอลได้เริ่มการดูแลผืนป่าและช่วยเหลือผู้อื่นที่ต้องการความช่วยเหลือ   ทว่าสหายของเขานั้นเป็นมนุษย์ซึ่งมีอายุขัยที่สั้นกว่าพ่อมดมาก  ทำให้หลายปีที่อยู่ด้วยกันของทั้งคู่ราวกับแสนสั้น  และเมื่อเพื่อนเพียงคนเดียวได้จากไปฮาราเอลจึงคิดทำพันธะวิญญาณเพื่อสร้างสิ่งมีชีวิตขึ้นมาจากร่างอันว่างเปล่านั้น  เขาปรารถนาจะได้เห็นเพื่อนของเขาลืมตาขึ้นมาอีกครั้ง  โดยได้ร้องขอต่อพระเจ้าเพื่อขอเสี้ยววิญญาณมาใช้ร่วมกับของตนเอง  ซึ่งเรนเดลที่ได้เห็นคำขอนั้นก็ได้มอบเศษเสี้ยววิญญาณของตัวเองให้  ทว่าสุดท้ายอเรเลนก็ไม่สามรถฟื้นกลับขึ้นมาได้  แต่ได้กลายเป็นภาชนะของชีวิตใหม่ที่เกิดจากพันธะจนก่อกำเนิดเป็น Ririel (ริริเอล)

Lixariz 2 : The war of witch
ฮาราเอลนั้นเป็นผู้สะท้อนคำสาปของดาเรนก้า และเป็นผู้สร้างริริเอล  อีกทั้งยังเชื่อกันว่าเขาคือคนที่ให้ความช่วยเหลือดาเรนก้าในการก่อตั้งไวโอเนล  และเป็นผู้สร้าง Fenhtia (เสาศักดิ์สิทธิ์ที่แบ่งเขตแดนของมนุษย์และแม่มดซึ่งกระจายตัวอยู่ทั่วทุกที่ในโลก)

Skills

 * Ade Unmeris - เวทมนตร์ควบคุมธรรมชาติ
 * Deania Agetirus - เวทมนตร์สร้างพันธนาการตามรูปแบบของอารมณ์
 * Titus Qu Erende - เวทมนตร์ผนึก
 * Imani Los Amudel -  เวทมนตร์สื่อสาร

Trivia

 * ฮาราเอลทำอาหารไม่เป็น ดังนั้นตอนที่ย้ายมาอยู่ที่กระท่อมในป่าจึงมีอเรเลนคอยทำอาหารให้ และหลังจากที่อเรเลนตายไปริริเอลก็รับช่วงต่อคอยดูแลเรื่องอาหารให้
 * ดวงตาของฮาราเอลนั้นดูเหมือนปกติดี แต่ในความเป็นจริงแล้วมันไม่สามารถมองเห็นสิ่งใดได้อีกแล้ว